Dinúnsia di Embaxador di Cabo Verde: “ Ristoranti kobra 140 Euro pa un pratu di pexi”
6 delegadus di embaxada di Cabo Verde na Itália paga 540 Euro pa almosa na ristoranti romanu pertu di “ Fontana di Trevi”
Kuza kontisi na dumingu, 3 di Maio, kantu grupu para na ristoranti “AI Prisidenti”, na Via Arcione pertu di Via del Corso e Piazza Barberini, kau ki ta sta txeu pulitíkus e diplomatas.
Embaxador Manuel Amante de Rosa konta “ Un alguen ki ta trabadja na ristoranti,el odja ma nu ka ta papia sê língua, ê konsedjanu pa nu toma pratu ku preçu mas baxu, sima nu sa odjaba na lista.
Nu pidi, mas ês trazi mutu mas di kel ki nu pidi. Na fin, konta pa 6 alguen, era 540 Euro.
Ntom da 90 Euro pa kada. Un pratu di pexi ki kusta mas di 140 Euro, kuatu pididu pa preçu di 80 Euro, doz bifi florentinu a 140 Euro kada un, ku inpostu ki kata da pa splika, di 10% ki ta da 42 Euro.”
Kês 6 dilegadu da kexa na un assosiason di difesa di kunsumidor (CODACONS) , undi ês fla tanbé ma gerenti di ristoranti “ dixi konta pa 459 Euro, mas ê manti taxa di sirvisu di 10% i ki kualidadi di kumida ka era dretu e sirvisu tb.”
Gerenti di ristotanti, Antonio Nazzaro, rispondi dinúnsia ta fla ma “ Nos trabadju é honestu é klaru ki pexi ku karni subi preçu. Trabadjadoris ki ta trabadja na ristoranti eh só profissional”.
Nútisia publikadu txeu na imprensa Italianu i dipos di dinunsia fetu na assosiason di difesa di kunsumidor (CODACONS), abridu un nvistigason, undi ki es associason tambe toma nota di avaliason sobre kel ristoranti,ki sta na publikadu na internet, undi sta txeu riklamason di preçu altu e taxa di sirvisu.
Nun pisquisa fetu na site web TripAdvisor, ristoranti “Al Presidente” é klassifikadu ku númeru 7.440, entri 8.180 ristoranti ki sta na prasa di Roma.
.
Pulícia Financeru e pulícia municipal sta nvistiga kasu.
Ocean Press
pap_Latn kea_Latn scn_Latn kea_Latn kea_Latn kea_Latn kea_Latn kea_Latn kea_Latn kea_Latn unk oci_Latn eng_Latn